REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/519-13

26. decembar 2013. godine

B e o g r a d

Z A P I S N I K

64. SEDNICE ODBORA ZA FINANSIJE, REPUBLIČKI BUDžET

I KONTROLU TROŠENjA JAVNIH SREDSTAVA,

ODRŽANE 26. DECEMBRA 2013. GODINE

Sednica Odbora je počela u 9,30 časova.

Sednicom je predsedavala Vesna Kovač, predsednik Odbora.

Sednici su prisustvovali članovi Odbora: Veroljub Arsić, Radmilo Kostić, Dušica Nikolić, Dragan Tomić, dr Milorad Mijatović, Momo Čolaković i Zoltan Pek.

Sednici je prisustvovao zamenik odsutnog člana Odbora: Dejan Radenković (zamenik Zorana Kasalovića).

Sednici nisu prisustvovali članovi Odbora: Zoran Antić, Radojko Obradović, Vojislav Vujić, Žika Gojković, mr Božidar Đelić, Aleksadar Senić, Bojan Đurić, Đorđe Stojšić (niti njihovi zamenici).

Sednici je prisustvovao iz Ministarstva finansija Dejan Hadžić, viši savetnik.

Na predlog predsednika, Odbor je jednoglasno utvrdio sledeći

D n e v n i r e d

1. Razmatranje Predlog zakona o izmeni i dopuni Zakona o osiguranju, u pojedinostima, koji je podnela Vlada (broj 400-4829/13, od 18. decembra 2013. godine).

Prva tačka dnevnog reda: **Razmatranje Predlog zakona o izmeni i dopuni Zakona o osiguranju, u pojedinostima**

Odbor je u skladu sa članom 164. stav 1. Poslovnika Narodne skupštine razmotrio amandmane podnete na Predlog zakona o izmeni i dopuni Zakona o osiguranju, u pojedinostima.

I

Odbor je odlučio da predloži Narodnoj skupštini **da prihvati** amandman na član 3, koji je podneo narodni poslanik Srđan Miković.

II

Odbor je odlučio da predloži Narodnoj skupštini **da odbije** sledeće amandmane:

-na član 2, koji je podneo narodni poslanik Srđan Miković;

-na član 2, koji je podneo narodni poslanik Srđan Milivojević;

-na član 2, koji je podneo narodni poslanik Nataša Vučković.

Za izvestioca Odbora na sednici Narodne skupštine određena je Vesna Kovač, predsednik Odbora.

Na sednici Odbora vođen je tonski zapis.

Sednica Odbora je zaključena u 9,40 časova.

SEKRETAR ODBORA PREDSEDNIK ODBORA

Milena Sandić Vesna Kovač